دستونک
ﺑﯿﺎ پَدءَ ﺷﺘﮑﯿﮟ ﺗﻼﺭﺍﻧﯽ ﺩﻻﮞ ﺩِﺭّﺍﮞ ﮐﻨﯿﮟ
ﮔﺮﺍنبھﺎﺋﯿﮟ ﺩﻭﺳﺘﯽ ﺀُ ﻣﮭﺮ ﺀَ ﭘﺪ ءَ ﺍﺭﺯﺍﮞ ﮐﻨﯿﮟ
ﺗﺌﯽ ﺩﻭﺋﯿﮟ ﮔﺎﻻﮞ منی ﻧﺎﺳﺮﭘﺪﯾﮟ ﺩﻝ ﮔﻮﻧﺠﺘﮓ
ﺑﯿﺎ ﭘﺪ ءَ ﮔﺎﻻﻧﯽ ﺭﺑّﺎﻟﻮ ﺯﺭﯼ ﻧﻮﺩﺍﮞ ﮐﻨﯿﮟ
ﻣﺎﺭﺍ ﭼﮧ ﺭﺍﻩ ﺀَ ﮔِﺴﺮ ﮐﺮﺗﮓ ﺍﮮ ﺑﮯ ﺭﺍﮬﯿﮟ ﺳﺮﺍﮞ
ﺍﮮ ﺩﻝ ﺀِ ﻫﻮﻧﺎﮞ چہ ﺳﮭﺮﯾﮟ ﻣﺎﺩﻧﮯ ﺭﻧﺪﺍﮞ ﮐﻨﯿﮟ
ﻧﯽ ﺩﻝ ﺀَ ﺳَﮭﮍﯾﮟ ﮐﮧ ﺟﻮﺍﻧﯿﮟ ﺭﻭﭺ ﭼﻤﺎﮞ ﺍﻧﺪﺭ ﺍَنت
ﺯﺍﻥ ﭘﮧ ﺯﺍﻥ ﻧﻨﺪﯾﮟ ﺟﮕﺮ ﺑـُـﺮّﯾﮟ ﮔـﻤﺎﮞ ﺗﺎﻻﮞ ﮐﻨﯿﮟ
ﺭﺍﮦ ﻣﺌﮯ ﺑﺴﺘﮓ ﺍﮔﺎﮞ ﮐﻮﮦ ﺀُ ﺗﻼﺭ ﺀُ ﮔﺮﯾﺸﮕﺎﮞ
ﮔﻮﮞ ﻭﺗﯽ ﺳﺮﭘﻨﺠﮕﺎﮞ ﺷﯿﺮﯼ ﺭَﮬﮯ ﺑُﺮّﺍﮞ ﮐﻨﯿﮟ
ﻣﯿﺮﯾﺎﻧﯽ ﭘﺮﺷﺘﮕﯿﮟ ﺑﺎﻥ ﺀُ ﺭﺑﺪ ﻣﺌﮯ ﺳﻨﮕﺮ ﺍَنت
چہ ﺑﺪﯾﮟ ﻫﻮﻧﺎﮞ سگاﺭﺍﻧﯽ ﺯﮬﺎﮞ ﺳﻮﮬﺎﮞ ﮐﻨﯿﮟ
‏« ﮐﻤﺒﺮی ‏» ﺩَوﺭﮮ ﭘﺪ ءَ ﮐﺎﺭﯾﻦ ﺀُ ﻣﺎ ﺟﺎﻥ ﭘَﻬِﻞّ
ﻣﮑﻬﯿﮟ ﻣﺎﺗﺎﻧﯽ ﻣﻬﺮ ﺀُ ﺩﻭﺳﺘﯽ ﺀِ ﺷﯿﺮﺍﮞ ﮐﻨﯿﮟ
ﻧﺎﺭﻭﺍﯾﺎﮞ ﭘﻤﺌﮯ ﮔﻮرگنداں ﮐُﺘﮓ ﺍﻭﻣﺎﻥ ﭘﺪ ءَ
ﺷﮑّﻠﯿﮟ ﺍﺭﻭﺍﮦ ﺀُ ﮔﮭﮕﯿﺮﯾﮟ ﺳﺮﺍﮞ ﺑﯿﺮﺍﮞ ﮐﻨﯿﮟ
ﭼﻮ ﮔﺮﻭﮎ ﺀُ ﺑﯿﺮ ﺀُ ﻧﭙﺖ ﺀُ ﺁﺳﮕﻮﺍﺭﯾﮟ ﺟﻤﺒﺮ ﺀَ
ﺩﮊﻣﻨﺎﻧﯽ ﺯید ءُ ﻣﯿﺘﺎﭘﯿﮟ ﻟﺪﺍﮞ ﺳﻮﭼﺎﮞ ﮐﻨﯿﮟ
ﻣﺎﻥ ﺗﺮ ﺍَنت ﮬﺎﻧﻞ ﺀُ ﻣﮭﮕﻞ ﺍﮔﺎﮞ ﺩیم ءَ ﻣﺌﮯ
منّتان ﺍِﺵ ﺯﻭﺭﯾﮟ ﺑﻨﺪﯾﮓ ﺍِﺵ ﻭﺗﯽ کَولاں ﮐﻨﯿﮟ
ﺩﻭﺭ ﻧﮧ ﺍِﻧﺖ ﻣﻨﺰﻝ ﮬﺰﺍﺭ ﮔﻨﺞ ﺀُ ﮬﺰﺍﺭ ﻧﺎﺯﯾﮟ ‏« ﺳﯿﺪ ‏»
ﮬﻤﺒﻼﮞ ﺯﻭﺭﯾﮟ ﭼﻮ کَور ءَ ﺩﻭﺭﺳﺮﯾﮟ ﺭُﻣﺒﺎﮞ ﮐﻨﯿﮟ
سید ھاشمی